Nes die Clooneys by afskeid | Netwerk24
Nes die Clooneys by afskeid
09 September 2018 01:05
Dit was soos ’n sprokiesverhaal om haar matriekafskeid te beplan, sê Katya Rietoff van die Hoërskool Strand in die Wes-Kaap. “Die beplanning, die afsprake maak, die prentjies soek . . . My ma het ’n geel rok voorgestel omdat min meisies waaghalsig genoeg sal wees om geel te dra, en goed te lyk daarin, dié dat ek die kleur gekies het.”
Haar metgesel, Victor Lourens, het goeie smaak, sê Katya, en het ook ’n buitengewone pak gekies vir die aand. “Ons was dus meer komplementerend as bypassend. Soos George en Amal Clooney op die koninklike troue.”
Die paartjie het in ’n rooi Triumph by die geleentheid aangekom en ’n skare het al die paartjies ingewag. “Dit was beslis die hoogtepunt!”
Katya Rietoff se sagte geel rok is ontwerp deur Claudi Serfontein.
’n Waaghalsige geel het Katya Rietoff laat uitstaan by haar afskeid.
Die paartjie se aankoms by die afskeid.
Meer oor: Matriekafskeid